ΓΡΑΠΤΗ ΕΡΩΤΗΣΗ P-3559/00

υποβολή: Luciana Sbarbati (ELDR) προς την Επιτροπή

(9 Νοεμβρίου 2000)

Θέμα: Εναρμόνιση των εθνικών νομοθεσιών όσον αφορά την αναγνώριση των τίτλων σπουδών

Καθημερινώς στην Επιτροπή Αναφορών, της οποίας είμαι αντιπρόεδρος, απευθύνονται πολίτες οι οποίοι εκτιμούν ότι γίνονται αντικείμενο μεροληπτικής ή άδικης συμπεριφοράς, ενώ, από της ενάρξεως της τρεχούσης κοινοβουλευτικής περιόδου, η Επιτροπή Αναφορών έχει δεχθεί σημαντικό αριθμό αναφορών επί θεμάτων μη αναγνώρισης τίτλων σπουδών. Πολίτες της Κοινότητας που έχουν σπουδάσει σε τρίτες χώρες και πολίτες τρίτων χωρών που εγκαθίστανται σε χώρες της ΕΕ καταγγέλλουν ότι δεν κατορθώνουν να ασκήσουν το επάγγελμά τους, μολονότι διαθέτουν τον απαραίτητο τίτλο σπουδών, λόγω των διαφορών πουπάρχουν σε επίπεδο εθνικών νομοθεσιών ως προς την αναγνώριση των τίτλων σπουδών.

Δεδομένου ότι ένα από τα πλεονεκτήματα της ευρωπαϊκής ολοκλήρωσης είναι η ελεύθερη κυκλοφορία των πολιτών και η κινητικότητα των φοιτητών και των εργαζομένων θα είναι ολοένα και συχνότερη, το πρόβλημα αυτό θα εμφανίζεται ολοένα και περισσότερο"

Υπενθυμίζοντας ότι τα σχολικά προγράμματα και οι κανονισμοί ανήκουν στην αρμοδιότητα των κρατών μελών"

Επισημαίνοντας ότι το κόστος και οι χρονοβόρες διαδικασίες προσφυγής στο Δικαστήριο δυσχεραίνουν τις ενέργειες της δικαστικής διεκδίκησης"

Δεδομένου ότι η διαφορετική αντιμετώπιση του θέματος εντός της ΕΕ θα μπορούσε να δημιουργήσει ένα μεταναστευτικό ρεύμα προς τις χώρες εκείνες στις οποίες είναι δυνατόν να ασκηθούν τα διάφορα επαγγέλματα και ότι το γεγονός αυτό θα μπορούσε να προκαλέσει προβλήματα ανταγωνισμού"

Σεβόμενη την αυτονομία της κάθε χώρας σε θέματα αναγνώρισης τίτλων σπουδών, ερωτώ την Επιτροπή, δεδομένης της ιδιαίτερης προσοχής που έχει αποδώσει μέχρι τώρα σε πολιτιστικά και μορφωτικά θέματα, εάν δεν είναι σκόπιμο να επισπευσθεί η έκδοση οδηγίας η οποία να ρυθμίζει και να εναρμονίζει τα θέματα του τομέα αυτού, προβλέποντας ελάχιστες εκπαιδευτικές προδιαγραφές, ένταξη των προγραμμάτων στην εκπαιδευτική διαδικασία, εκπαιδευτικά προγράμματα προηγμένης τεχνολογίας, επίπεδα γνώσης των ξένων γλωσσών στα διάφορα επίπεδα της εκπαίδευσης, διαδικασίες που να επιτρέπουν την κινητικότητα των επιμορφωτών, κλπ.

ή εάν η Επιτροπή έχει την πρόθεση να αναλάβει άλλες πρωτοβουλίες επί του θέματος και πότε, ενόψει, και όχι μόνον, και της διαδικασίας για την διεύρυνση.

Απάντηση του κ. Bolkestein εξ ονόματος της Επιτροπής

(19 Δεκεμβρίου 2000)

Η κατάσταση στην οποία αναφέρεται το αξιότιμο μέλος του ΕΚ είναι γνωστή στην Επιτροπή, η οποία έχει ήδηποβάλει δύο εκθέσεις, που κοινοποιήθηκαν στο Ευρωπαϊκό Κοινοβούλιο, σχετικά με την πρακτική εφαρμογή των οδηγιών του γενικού συστήματος, δηλαδή της οδηγίας 89/48/ΕΟΚ του Συμβουλίου και της οδηγίας 92/51/ΕΟΚ του Συμβουλίου(1).

Το αξιότιμο μέλος του ΕΚ αναφέρεται στην εναρμόνιση της εκπαίδευσης και της κατάρτισης, την ενοποίηση των προγραμμάτων και άλλα μέτρα στον τομέα αυτόν. Η Επιτροπή θα επιθυμούσε να τονίσει ότι σύμφωνα με τα άρθρα 149 και 150 (παλαιά άρθρα 126 και 127) της συνθήκης ΕΚ, η Κοινότητα συμβάλλει στην ποιότητα της εκπαίδευσης, ενθαρρύνοντας τη συνεργασία με τα κράτη μέλη καιποστηρίζοντας και συμπληρώνοντας τις ενέργειές τους στον τομέα αυτόν. Εν τούτοις, θα πρέπει να τονιστεί ότι τα κράτη μέλη είναιπεύθυνα για το περιεχόμενο της διδασκαλίας και την οργάνωση των εκπαιδευτικών συστημάτων, καθώς και για τη γλωσσική και πολιτισμική ποικιλομορφία τους, Σ’ αυτόν τον τομέα, η εναρμόνιση των νόμων και των κανονισμών στα κράτη μέλη αποκλείεται ρητώς.

Οποιαδήποτε αίτημα για μια συγκεκριμένη οδηγία για επαγγελματική αναγνώριση θα προϋπέθεται συναίνεση της οικείας επαγγελματικής ομάδας στην Ευρώπη καθώς και τηνποστήριξη μεγάλης πλειονότητας των κρατών μελών, καθώς και πρόσθετες εγγυήσεις για την ελεύθερη μετακίνηση.

Σύμφωνα με το γενικό σύστημα, η αναγνώριση τίτλων τρίτων χωρών, τους οποίους κατέχουν πολίτες της Ένωσης, που χορηγείται από ένα κράτος μέλος δεσμεύει τα άλλα, μόνο όμως όσον αφορά τιςποχρεώσειςπό το γενικό σύστημα, εφόσον ο κάτοχος αυτών των τίτλων έχει τρία έτη επαγγελματικής εμπειρίας στην περίπτωση διπλώματος και δύο έτη επαγγελματικής εμπειρίας στην περίπτωση πιστοποιητικού, στο κράτος μέλος το οποίο αναγνώρισε πρώτο τον τίτλο της τρίτης χώρας(2).

Όσον αφορά τουςπηκόους τρίτων χωρών που κατέχουν τίτλους σπουδών τους οποίους απέκτησαν σε ένα κράτος μέλος, ο ανωτέρω κοινοτικώς νόμος ισχύει επίσης και για μέλη της οικογένειας ενόςπηκόου κράτους μέλους που έχει ασκήσει το δικαίωμά του για ελεύθερη μετακίνησηπό την κοινοτική νομοθεσία.

(1) Έκθεση προς το Ευρωπαϊκό Κοινοβούλιο και το Συμβούλιο σχετικά με την πορεία εφαρμογής του γενικού συστήματος αναγνώρισης των διπλωμάτων τριτοβάθμιας εκπαίδευσης σύμφωνα με το άρθρο 13 της οδηγίας 89/48/ΕΟΚ COM(96)46 τελικό" έκθεση της Επιτροπής προς το Συμβούλιο και το Ευρωπαϊκό Κοινοβούλιο για την εφαρμογή της οδηγίας 92/51/ΕΟΚ σύμφωνα με το άρθρο 18 της οδηγίας 92/51/ΕΟΚ COM(2000)17 τελικό.

(2) Βλ. επίσηςποθέσεις C-319/92 (HAIM I) και C-238/98 (Hocsman) του Ευρωπαϊκού Δικαστηρίου.